
El LA REDAKTEJO 


— 


Karaj, 

al ĉiuj niaj legantoj, kiuj vivas kaj 
nutras sin kaj sian familion per la rice- 
vita salajro (aŭ labore gajnita pensio), 
senkonsidere ĉu ili nomas sin laboris- 
toj aŭ ne, mi bondeziras okaze de la 
Unua de majo - Internacia Laborista 
tago. 

Jen, jam vi legas la majan numeron de 
Sennaciulo kio montras ke la somero 
alproksimiĝas kaj kun ĝi nia Kongreso 
en Aŭgsburgo. Ne atendu la lastan 
momenton por aliĝi, ĉar ni bezonas 
vin ĉiujn por pridiskuti pri la estonto 
de nia asocio. Ni atendas konkretajn 
proponojn por ke ni povu dum la kon- 
greso alpreni same konkretajn deci- 
dojn. En la nuna mondo SAT estas 
nepre necesa kaj tion montras multaj 
aktualaj eventoj. Kion fari kaj kiel agi 
por altiri gejunulojn kaj pliajn mem- 
brojn, ĉar nur forta SAT povos esti 
efika kaj ludi vere utile sian rolon ? 
Jam nun ni pripensu kaj venu al 
Aŭgsburgo kun ideoj kiuj povos doni 
novan rejunigitan aspekton kaj agka- 
pablojn al SAT. 

AKADEMIO DE ESPERANTO 


de 1905 sendependa lingva institucio 


GAZETARA KOMUNIKO 


La Estraro de Akademio de Esperanto, kunsidante en Bazelo la 24- 
an de januaro 1997, decidis unuanime : 

a) malfermi enketon pri la agoj de kolego Reinhard Haupenthal 
kontraŭaj al la statuto de AdE; 

b) nomumi kolegon Riidiger Eichholz kiel komisiiton pri la kon- 
cerna enketo, kiu finiĝos per raporto al la pleno, konforme al la 
artikolo 14 de la statuto de AdE; 

c) disponigi al kolego Eichholz la koncernajn dokumentojn, kaj 
inviti lin akiri de kolego Haupenthal la defendajn argumentojn kaj 
pruvojn; 

d) suspendi kolegon Haupenthal el ĉiuj rajtoj kaj devoj de akade- 
miano, tiel longe kiel daŭros la enketo; 

e) diskonigi ĉi tiun decidon per gazetara komuniko. 


La art. 14 tekstas jene : Pri eventuala eksigo la Akademio decidas, se eble post esploro 
de la klarigoj de la interesato, per absoluta plimulto de la voĉdonantoj se almenaŭ du trio- 
noj de la membroj voĉdonis, alie per absoluta plimulto de ĉiuj membroj. En okazo de 
nombroegaleco de la voĉoj la Prezidanto havas decidan voĉon. 

LA P.K. DE S.A.T. BONDEZIRAS 
AL ĈIUJ GEKAMARADOJ 








KOMUNIKO 
K-do Nikola MLADENOV 
Ĵk Sveta Troica 
blok 145-B, vhod B, et. 5, 
ap.110 
BG-1309 SOFIA, Bulgario 
serĉas tekston, kiun li verkis tuj 
post la "majaj" eventoj kiuj oka- 
zis en Barcelono en 1937. 
Verŝajne tiu teksto aperis en la 


SOLIDARECO 

Nia malnova membro, k-do 
Marc Delforge el Belgio havis 
gravan akcidenton kaj havas 
fendeton en la femurosto. Pro 
lia aĝo, la flegado estas malfaci- 
la. Ĉiuj kiuj deziras povas sendi 
al li sian simpation kaj moralan 
subtenon al la adreso : 





K-do Marc DELFORGE 








"Informa Bulteno de CNT-FAI". 


"Magnolia" Ĉu iu kamarado posedas tiujn 
rue Lĉopold 314 (ch.805) dokumentojn kaj povas transdoni 
BE-1090 Bruxelles la cititan tekston al kamarado 
Belgio Mladenov ? 

ESPERANTIO 


iam, en 1990, la Plenum- 

Komitato de SAT proponis al mi 

— aŭ en 1991, kiam mi akceptis 
— prilabori revizion de PIV cele al nova 
eldono, mi ne imagis la amplekson de la 
tasko — eble feliĉe, ĉar probable mi ne 
akceptintus! Ni deziras, diris tiam la 
P.K. »ordigi la vortaron, enigante la 
suplementon kaj la ilustraĵojn; enŝovi la 
novajn vortojn kaj korekti la ekzistan- 
tajn erarojn.« Ne tro malfacila laboro, ĉu 
ne? Tiom pli, ke Waringhien en februa- 
ro 91 eldiris sian kontenton pro mia 
akcepto, donis kelkajn konsilojn kaj 


paj 
VI 


MX El la Mondo 





Kiel statas nia PIV? 


Kongreso en Straĵnico, ke, se ni ne tro- 
vos rapide sufiĉe multajn kaj laborkapa- 
blajn volontulojn por tiu laboro, ni ne 
povos garantii la progreson de la revi- 
zio. Tiu alarmo efikis tiel, ke du jarojn 
poste, danke al la dek ses gekamaradoj, 
kiuj suferigis siajn okulojn super tiu 
tasko, tiu prepara laboro estis finita kaj 
ni povis komenci la enkomputiligon de 
la modifoj. 

Intertempe (t.e. jam ekde 1991) 
estis progresinta la revizia laboro. Unue 
per utiligo de la notoj, kiujn Waringhien 
faris sur sia ekzemplero de PIV por 











Fotis : H. Masson 


K-do Yves Peyraut, prezidanto de la P.K., transdonas ĵus aperintan 
ekzempleron de PIV kun Suplemento al k-do Waringhien en la jubilea jaro 1987. 


promesis revizii la modifojn, kiujn mi 
enkondukos... 

Bedaŭrinde, teknika problemo 
malfruigis la laboron. La skanadon ple- 
numis Claude Roux, sed la korektado de 
la skanita teksto de nia vortaro daŭris 
longe, kaj en 1994 Claude Roux kaj mi 
avertis la partoprenantojn de la SAT- 


estontaj modifoj (tiun ekzempleron mi 
povis konsulti danke al la kunlaboremo 
de »La Kvinpetalo« en Bouresse, kiu 
posedas la bibliotekon de Waringhien) 
kaj de diversaj rimarkoj, kiuj troviĝis en 
la arkivo de k-do Levreaud, kunlaborin- 
to de Waringhien por la »Suplemento«. 
Due, danke al la kontribuoj, kiuj atingis 


nin iom post iom (kelkaj alvenas anko- 
raŭ nun), kaj kiujn sendis tre multaj 
kunlaborantoj el ĉiuj regionoj de 
Esperantujo. 

La unua alvoko, kiun faris jam en 
1991 la SAT-Oficejo, ricevis tre limigi- 
tan eĥon, kvankam ĝi estis sendita al 
ĉiuj membroj de la Akademio de 
Esperanto, al la dekanoj de la Akademio 
Internacia de Sciencoj (San-Marino) kaj 
al la gvidantoj de la fakaj asocioj, regis- 
tritaj en la Jarlibro de UEA. Dua alvoko 
estis farita kelkajn jarojn poste al kelkaj 
dekoj da aparte kompetentaj esperantis- 
toj, kiuj ne estis trafitaj de la unua alvo- 
ko. Intertempe, per personaj kontaktoj 
kaj pro la diskonigiteco de la entrepreno 
(kiu do parolis iam pri »laboro sekre- 
ta«?), ni sukcesis arigi teamon el ĉ. ses- 
dek fakuloj (inter kiuj troviĝas dek unu 
membroj de la Akademio de Esperanto), 
regule kunlaborantaj kaj zorgantaj pri la 
diversaj fakaj partoj de nia leksiko. 
Proksimume sama nombro da homoj 
sendis al ni diversajn rimarkojn — kel- 
kafoje multnombrajn kaj tre gravajn — 
pri la ĝisnuna enhavo de la vortaraj arti- 
koloj. Danke al ili la laboro povis pro- 
gresi, ĉar du rimarkoj pri eraretoj, rimar- 
kitaj de simpla lingvo-uzanto pli valo- 
ras, ol dek gazetaj artikoloj pri la dezi- 
rindaj profilo kaj strukturo de La Ideala 
Vortaro. 

Al sia laboro teknika por skanado 
kaj solvado de multaj komputikaj pro- 
blemoj Claude Roux aldonis la kunordi- 
gadon kaj kundiskutadon de la kontri- 
buoj, kiuj koncernas la sciencojn de la 
vivo kaj de la materio t.e. la plej pezan 
kaj malfacilan parton de la faka laboro. 
Danke al la laboro de niaj kunlaborantoj 
gravaj fakoj, kiel anatomio, beletro, 
botaniko, ekologio, ekonomiko, geolo- 
gio, kemio, komputiko, kuirarto, mate- 
matiko kaj statistiko, medicino kaj 

kirurgio, muziko, paleontologio, psikolo- 
gio kaj psikiatrio, trafiko, zoologio k.a. 
estas jam pritraktitaj aŭ estos baldaŭ fin- 
traktitaj. La laboro super kelkaj aliaj fakoj 
(biologio,lingvoscienco, religioj, tekni- 
koj...) ankoraŭ ne estas finita, sed 
troviĝas sur bona vojo.Por pluraj el tiuj 
fakoj necesis plena reorganizo. La termi- 
noj koncernantaj ekologion kaj komputi- 
kon evidente plimultiĝis. La vortoj, inklu- 
zive de la propraj, rilatantaj al la politika 
situacio de la mondo, ricevos kompre- 
neble ĝisdatajn difinojn kaj informojn. 

Ni ankoraŭ ne povas difini precizan 
daton por la livero de la »manuskripto«, 
sed ni jam ekvidas la finon de nia labora- 
do. Ni povas esperi, ke post ne tro longa 
tempo SAT povos disponigi al la esperan- 
tistaro plibonigitan eldonon de vortaro, 
kiun iniciatis Lanti kaj realigis Grosjean- 
Maupin kaj Waringhien. 


Michel DUC GONINAZ 

FEŬDA VILAĜO - EN 1997 








elkajn kilometrojn for de mia 
K hejmo, apud la limo inter du 

graflandoj en la angla mezlan- 
do, troviĝas malgranda vilaĝo kiu 
nomiĝas Tissington. Ĝi estas fama pro 
la antikva kutimo, ankoraŭ konservita, 
de garnaĵo de putoj. 
Sed vere, la vilaĝo devus esti fifama 
pro sia mezepoka karaktero. Kavaliro 
Richard FitzHerbert, baroneto, pose- 
das la tuton. Li loĝas en grandioza 
domego kiu superregas la vilaĝon. 
Tissington Halo estis konstruita de 
praulo de Kavaliro Richard, en 1609. 
Sed tiun Halon anstataŭis biendomo 
kun ĉirkaŭfosaĵo. Vilhelmo la Ven- 
kinto donis ĝin al la prauloj, kiam ili 
akompanis la Normendojn al Anglio. 
Reĝo Georgo II - la frenezulo - inves- 
tis baronecon sur la prapatro de 
Kavaliro Richard en 1784. 
La Tissington bieno konsistas el prok- 
simume 1000 hektaroj kaj Kavaliro 
Richard riĉiĝas per la terlupagoj kiujn 
pagas la okupantoj de la diversaj far- 
moj, dometoj de la vilaĝo - efektive 13 
farmoj, 40 dometoj, 3 butikoj kaj kafe- 
jo. FitzHerbert ankaŭ posedas fiŝkapt- 
rajtojn de du riveroj, kaj eĉ vilaĝ-ler- 
nejon kaj vilaĝ-halon. 
Sed kompreneble, terposedanto 
FitzHerbert estas eta afero kompare 
kun la grandaj terposedantoj de here- 
daj nobeloj, kiuj ja posedas grandegajn 
bienojn kaj multe da tero - ekstreme 
valor$'- en la urbegoj de Britio. 
Aserti la rajton de terposedo estas aser- 
ti postulon kiu havas nenian mandaton 


en la naturo. La egala rajto de ĉiuj 
homoj al la tero estas tiel klara kiel la 
rajto spiri la aeron. 
Ekzistas nenia potenco kiu rajtus doni 
al iu ajn ekskluzivan posedaĵon de la 
tero. Kaj ni ne povas fordoni la rajtojn 
de niaj posteuloj. Ni ja estas nur provi- 
zoraj okupantoj de la tero. 
Ni konsentis, generacio post genera- 
cio, al la »rajtoj« de FitzHerbert, baro- 
neto (la malplej alta hereda titolo), ĝis 
tiuj de la centoj da dukoj (la plej alta). 
Sed la posedeco de tero estas la bazo 
de aristokratio kaj la terpoŝedanto 
havas ĉiujn povojn kiujn havis lia 
antaŭulo, la feŭda barono. 
La esenca politika trajto de feŭdismo 
estis la malcentralizo de potenco, kaj 
Ĉia potenco estis bazita sur la posedeco 
de la tero. La Reĝo Vilhelmo donis ĝin 
al siaj sekvantoj pro militaj kaj aliaj 
servoj. Kune kun la posedo de la tero 
estis la politika rajto regi la homojn 
kiuj kultivis ĝin, gvidi kortumojn kaj 
kolekti impostojn. 
Tio estas la origino de la posedeco de 
Tissington. 
Kiel skribis Mark Twain : 
»Ĉiu pligrandigo de la loĝantaro, ĉiu 
ekspansio de komerco, ĉiu progreso de 
artoj kaj sciencoj, kiel ni ĉiuj scias, pli- 
grandigas la tervaloron kaj luprezojn.« 
Kiel diris la terposedanto : »kian glo- 
ran tempon mi pasigas ! Luprezo kaj 
profito, profito kaj luprezo, kaj nenia 
limo al unu aŭ la alia, esceptinte la 
kapablon de la laboristoj pagi.« 

Vilĉjo Simcock 





HELPO AL LA ASOCIO 


En Francio (FRF) Lebec 50,00; MKE 500,00; N. Dejean 
10,00; P. Quillaud 10,00; F. Piedrafita 220,00; P. Dehan 


240,00; G. Lascours 10,00; 
En Pollando (PLZ) I. Solecka 10,00 


En Nederlando (NLG) Kerwezee 1,00; B. Weber 9,00; C. 


14,00; 


En Japanio (JPY) H. Nakamura 400,00; K. Oosaki 6000,00; 
K. Abe 5000,00; T. Oohara 225,00; T. Hirayama 1000,00; 


SOLIDARSERVO 


Landwehr 4,00; J. Ponger 5,00; H. Nijboer 16,00; F. Klaver 

En Japanio (JPY) A. Morita 9800,00; 

LA uto ATENDO KONTRAŬ 
LA SENLABORECO 





»La Eŭropa marŝado kontraŭ la 
senlaboreco« foriros de pluraj 
landoj meze de aprilo 1997 por 
konverĝi meze de junio ĉe 
Amsterdamo (Nederlando), kie 
finiĝos la interregistara konfe- 
renco (C.I.G.) La marŝantoj fori- 
ros la 14-an de aprilo de »sim- 
bolaj lokoj« kiel Maroko, Bosnio 
aŭ Pollando por retroviĝi la 14- 
an de junio ĉe Amsterdamo. La 
marŝadon iniciatis franca asocio 
»Agir contre le chomage AC !« 
(Agi kontraŭ la senlaboreco). 
Partoprenos sindikatoj kaj aso- 
cioj de senlaboruloj el Eŭropo. 
Partoprenu, subtenu kaj helpu la 
partoprenantojn de tiu internacia 
ago. Kontaktu sindikatojn kaj 
asociojn de senlaboruloj en via 
lando. 

Kontakto en Francio : 

AC! »Agir contre le chomage«, 
42 rue d'Avron, FR-75020 Paris, 
Francio. Tel: 01.40.09.27.49 
enlande kaj -H33.1.40.09.27.49. 





Plenaj linioj montras la marŝvojojn antai 
tajn per organizaj organismoj en diversaj lan- 
doj. Interrompitaj linioj ne estas certaj. 











Vidu la mapon dekstre. 


Bruno Henry 








ntaŭ 1989 ĉiu hungara laboristo 
AS devigata aliĝi al la laboreja 

sindikato. Plej ofte la laboristo 
mem eĉ ne estis demandita pri la 
aliĝointenco. La laborafera oficisto 
aŭtomate membrigis la dungaton kaj en 
la estonto oni subtrahis la membrokoti- 
zon el la salajro, Ĉiumonate. Fojfoje la 
laboreja sindikato kunvokis la membra- 
ron kaj la sekretario legis la antaŭpre- 
paritan tekston pri bagatelaj aferoj. Nur 
kelkfoj okazis diskuto post prelego ĉar 
ĉiujn tedis la tuta sindikata movado, kiu 
ne servis laboristajn interesojn. Ĝi 
neniam povis helpi al la laboristoj. Ja, 
la gvidantaro de fabrikoj kaj entrepre- 


noj estis ankaŭ la kapo de la sindikato. 
La laboristoj devis elekti ilin unuvoĉe, 
sen kontraŭdiro. 

Dum pli ol kvardek jaroj ili suk- 
cesis planti semon de indiferenteco. 
Sindikato estis deviga organo kiun ĉiu 
laboristo devis apogi por ke la 
Okcidento vidu kiel progresas la demo- 
kratio en socialistaj landoj. 

Simila estis la sindikata movado 
ankaŭ en aliaj socialistaj landoj en 
Eŭropo. En 1980 okazis provo en 
Pollando por veki tieajn laboristojn el 
plurjardeka dormo, sed la tiamaj polaj 
gvidantoj perforte subpremis ĝin kun la 
helpo de la tiama Sovetio. 


SINDIKATISMO EN HUNGARIO 


Devis pasi pli ol 15 jaroj ĝis en 
tiu tereno de nia kontinento okazu poli- 
tika kaj ekonomia ŝanĝiĝoj kaj malfer- 
miĝo de la vojo al la direkto de demo- 
kratia sindikatismo. Sed intertempe 
plenaĝiĝis generacioj, kiuj scias pres- 
kaŭ nenion pri la vera laborista mova- 
do, ĉar dum jardekoj ili estis misinfor- 
mataj. La junularo ne povis ekkoni ĝin 
kaj ankaŭ ilin infektis la indiferenteco. 

Nun, tion ĉi eluzas la hungaraj 
novkapitalistoj. Pro tio venas volonte la 
eksterlanda kapitalo al Hungario, ĉar ĉi 
tie ne ekzistas fortaj, batalemaj sindika- 
toj, kiuj kontraŭstarus la ekspluatadon 

FRONTO KONTRAŬ LA 
»NACIA FRONTO« KAJ 
FAŜISMO EN STRASBURGO 


29-an de marto 1997 kontraŭ la 

rasista kaj faŝista »partio«, Nacia 
Fronto (F.N.) dum la nacia kongreso 
kiun ĝi okazigis dum tri tagoj en 
Strasburgo, sidejo de la Eŭropa komu- 
numo. 

La 2200 delegitoj de la Nacia 
Fronto ne montris sin en la urbo kaj 
restadis enfermitaj en la kongresejo pro 
manifestacio. Ene, oni malmulte paro- 
lis pri la ekonomia kaj socia programo 
de F.N, , sed pri »la nacia prefero«, kio 
estas eksigo de la enmigrantoj el la 
socio. Multaj asocioj, partioj, sindika- 
toj kaj multe da civitanoj el diversaj 
regionoj de Francio kaj eĉ el Belgio, 
Germanio, Anglio partoprenis la mani- 
festacion. Mi vidis ankaŭ sindikatistojn 
de la fervojo kaj ferindustrio el mia 
loĝregiono - Loreno. Hazarde kaj ple- 
zure mi renkontis amikon kiu estas gas- 
tiganto de l'Amikeca Reto. Mia edzino 
kaj mi estis meze de multaj gejunuloj 
kiuj varmigis la etoson. Ni kriis : » 
Unua generacio, dua generacio, ni estas 
ĉiuj enmigrintoj!« » F kiel faŝisma, N 


S escent mil homoj manifestaciis la 


kiel naziisma«. La manifestantoj estis 
bonhumoraj kaj skandis multe da slo- 
ganoj. Multaj portis interesajn afiŝtabu- 
lojn. Amuzis min vidi la prezidanton de 
la Nacia Fronto, LE PEN, desegnita 
kiel makako sur afiŝtabulo kie estis 
skribita : »La sola malsupra raso estas 
la faŝismo«. Tiu civitana releviĝo kon- 
traŭ tiu faŝisma kancero, kiu progresas 
en Eŭropo kaj regresigas la socion kaj 
la rajtojn de civitanoj, donis al multaj 
pli da espero kaj memfido. La sukceso 
de la manifestacio alvokas nin al pli da 
socialaj bataloj por trovi daŭrajn rime- 
dojn kontraŭ ĉiuj malbonoj kiel senla- 
boreco, mizero... sur kiuj fermentas la 
rasisma demagogio kaj la ultra libera- 
lismo de la Nacia Fronto. Ankaŭ ni 
deva lukti skontraŭ F.N. per ideoj. 
Revene al nia hejmo ni diskutis en la 
trajno kun enmigrintoj, francaj geedzoj 
en Luksemburgio, kiuj diris : »hodiaŭ 
ni donis baton al Le Pen«. Vespere la 
televida ĵurnalo multe parolis pri la 
»sukcesa manifestacio« kontraŭ la 
Nacia Fronto, kio nervozigis Le Pen. 
Bruno Henry 








RECENZO - T. Pinet 

Roland LEVREAUD »Ne nur 
vortoj, sed agoj«, SAT-Broŝurservo, 
1997, 112 p. 

Omaĝe al Roland Levreaud, la 
eldonejo de »Laŭte« aperigis samtempe 
du broŝurojn : »Prelegoj kaj aliaj artiko- 
loj« (eltiritaj el »Sennacieca Revuo«, - 
vidu recenzon: Sennaciulo, februaro 
1997, p. 20) kaj »Ne nur vortoj sed 
agoj«, kolekto de 26 artikoloj aperintaj 
inter 1950 kaj 1989 en diversaj gazetoj. 

Relegante ĉi tiujn mallongajn 

komentojn pri eventoj, kiuj foje trafis 
nin antaŭ kvardek jaroj, ni miras pro la 
klarvideco de ROL. Ekzemple, en 1956, 
ses jarojn antaŭ la fino de la alĝeria mili- 
to, li ĝuste antaŭvidas ne nur la finon de 
la konflikto sed ĝian sekvon : »...la libe- 
rigita popolo konatiĝos kun novaj mas- 
troj : malprogresema pastraro, subaĉete- 
blaj kaidoj, nekapabla sintrudema buro- 
krataro...« (p.21). 

La titolo, »Ne nur vortoj sed 
agoj«, bone spegulas la spiriton de la 
artikoloj. La informoj, la pripensoj estas 


El la Mondo 





nutritaj de persona agado, celas rektan 
aplikon, praktikan faron. 

Ses kontribuoj temas pri lia, nia, 
esperantista agado (ekz: SAT- 
ano?,..Kial?..., p.12), aliaj memorigas 
al ni la multfacetan aktivadon (»Saĝa 
modero en aktivado neniam estis atuto 
mia«, el letero, 1991) de nia kamarado : 
lukto por la paco, kontraŭ rasismo aŭ 
poluado, sed ankaŭ biciklado aŭ kinar- 
to. 

Aparte elstaras la »raportoj«, pri 
militrifuzantoj, Leningrado, kaj ĉefe pri 
lia laboro en Internacia Urĝa Agado. 
Mia San-Dominga vilaĝo post la ciklo- 
no (p. 78) estas miregiga. Nenie 
troviĝas pli perfekta konkretiĝo de la 
»interna ideo«, de la »homaranismo«, 
de la »eksternacia sent-, pens- kaj 
agadkapablo«. Tiujn ĉi dekdu paĝojn, 
indajn je niaj plej bonaj verkistoj, ni pli 
larĝe disvastigu; en ili kuniĝas beletraj, 
emociplenaj tamen precizaj priskriboj, 
kaj klara analizo de ekonomiaj aŭ poli- 
tikaj faktoj. 

Multaj el ni ja atestas lian nefor- 
geseblan influon sur sia tuta vivo, kvan- 
kam Rolando mem malŝatis pezi sur la 
aliajn. Jen persona ekzemplo. Kiam 
printempe de 1992 mi aludis, ke pro li 
mi neniam kabeos, li malgraŭ »centra 
nigra truo en la vidkampo« longe 
respondis : 

»..Mi preskaŭ neniam parolis 
pri tio (kabeado de K. Bein). Sed 
apenaŭ flavbekulo, fascinis min tiu 
meteoro : persono, verko, itinero, ĉio 
naskis en mi admiron kaj respekton - 
inkluzive de lia retiriĝo. Certe mi dezi- 
rus funde studi lin : tio restos en la riĉa 
meblita tombejo de miaj projektoj” « 

Esperanto ne estas ordeno kun 
eterna voto. Kial oni ne restus libera 
transiri al alia aktivaĵo ? Sed ĉio 
dependas de la maniero : alportinte 
tiajn trezorojn al la literaturo, subite 
silenti kaj teni dum jardekoj tiel dignan 
sintenon, neniam nocante la movadon; 
saluton !...«. 

Turmenta bedaŭro trafas min : 
nian tro modestan amikon, ĉiam helpe- 
man, ni ĉiuj uzis, trouzis, ne lasante al 
li sufiĉe da tempo por persone verki... 





SENNACIULO 





ALVOKO DE LA SEKRETARIO DE [[NEKROLOGO 


ĜENERALA KONSILANTARO 


i uzos Sennaciulon kiam mi 
M»= atingi la Ĝeneralan 

Konsilantaron (Ĝ.K.) kaj la 
SAT-Aktivulojn en la mondo, ĉar la 
sveda poŝto ĉiam altigas la poŝttarifojn 
kaj pro tio la korespondado ekstersvedia 
iĝis tre multekosta afero. 

Estas bone ke la informilo »LEA- 
Ligilo« estas kreita en kiu la diversaj 
LEA-oj povas informi pri siaj aktivadoj 
favore al la Laborista E-movado, sed mi 
opinias ke ankaŭ Sennaciulo devas fari 
la samon por ke la tuta SAT-anaro povu 
ĉerpi varbideojn el tiaj informoj. 

Ĉitage estas nur la LEA-organi- 
zaĵo SAT-Amikaro kiu bone prosperas. 
Multaj aktivaj SAT-amikaranoj ja havas 
spertojn pri tio, kiel ili solvis la varba- 
don al sia organizaĵo kaj al SAT. Iliaj 
spertoj devus esti al dispono de la tuta 
SAT-anaro, por ke oni el ili ĉerpu ide- 
ojn kiel garantii prosperan estontecon al 
SAT. 

En la periodaĵo »Laŭte !«, n? 127, 
k-do Rajmondo Raurich (R.R.) verkis 
artikoleton kun la titolo : 

»La laborista E-movado kien ? Kiel ? » 
Tiu kontribuaĵo estas admono al disku- 
tado pri kiel plivigligi la laboristan espe- 
rantismon en la mondo, inkluzive SAT. 
K-do R.R. demandas : »Kiam oni dezi- 
ras varbi en laboristaj medioj, kiujn kon- 
takti ? Kiuj klasaj argumentoj taŭgas en 
laboristaj medioj ? 

a) lingvaj : racieco, ktp... 

b) ideologiaj : Esperanto kiel ilo en la 
manoj de la laboristaro, nun kiam estas 


evidenta la tutmondiĝo de ekonomio ? 
c) historiaj : kiuj bremsis la disvolvadon 
de Esperanto (la kapitalismo, la buro- 
kratismo - partia kaj sindikata), tiuj 
montras la danĝeron, kiun povas prezen- 
ti Esperanto laŭ ilia vidpunkto. 
d) La esperantistaj laboristoj estas sim- 
plaj laboristoj, ne geniuloj. 

Kiel kunordigi la strebadojn ? 
Endus : 
- listigi la E-laboristojn laborantaj en la 
grandaj firmaoj, privataj kaj publikaj, en 
Francio, en Eŭropo, ktp. Kiel interrilati- 
gi ilin ? Kion proponi al ili ? 
- grupigi tiujn, kiuj deziras agi ĉe la akti- 
vaj laboristoj, la emeritoj, la senlaboru- 
loj, komencante ekzemple en Francio. 
- tuj anonci en nia E-gazetaro la starigon 
de kunordiga grupo kaj ties celaron. 
- serĉi inter la laboristoj de la grandaj 
firmaoj la kamaradojn, kiuj deziras 
varbi en siaj entreprenoj. Peti iliajn pla- 
nojn, iliajn bezonojn. 
- esplori kiel helpi ilin per materialo, per 
diskutoj kun eksterlandaj kamaradoj, 
ktp... 


dok 


Jen la ideoj de k-do R.R. Mi transdonas 

al la Sennaciulo-legantaro liajn propo- 

nojn kaj esperas ke troviĝas adeptoj kiuj 

pretas realigi ilin. Bonvolu provizi la 

redaktoron de Sennaciulo per materialo 
kiel prosperigi la SAT-organizon. 

Sennaciece salutas - 

P. Persson 

K.K.-sekretario 


Ni ĵus eksciis ke en Vilnius (LT) 
mortis 81-jara, tre konata litova 
esperantisto, nia kamarado 
Adomas VAITILAVIĈIUS 
(matr. 33.725). 
Ni kondolencas al la familianoj 
kaj geamikoj. 
sfofok 
En Monfalcone (IT) mortis la 8-an 
de julio 1996 nia kamaradino 
Nidia MALARODA 
(matr. 32.299) 
Ni kondolencas al nia kamarado 


Vittorio kaj lia filino Manuela. 
ddok 


En Diisseldorf (DE) mortis 90- 
jara, nia malnova kaj fidela mem- 
bro, kamarado 
Friedrich HERBST 
(matr. 26.852) 
Ni kondolencas al familianoj kaj 
germanaj SAT-anoj. 


LL 
KOREKTO 

En la Kongresraporto (Nde 
oktobro) ni erare indikis ke 
nome de japanaj SAT-anoj 
salutis k-do Oohara. Fakte la 
salutanto estis k-do AOSIMA 
Sigeru. 

Ni petas pardonon al k-do 
Aosima kaj al niaj legantoj pro 
tiu eraro. 




















SINDIKATISMO EN HUNGARIO - fino 


de la laboristoj fare de la novaj koloniis- 
toj. Por ili Hungario estas bonega tereno 
por profiti el la ŝvitgutoj de la homoj, 
kiuj laboras kiel sklavoj kaj ricevas 
malaltan salajron. 

Se baldaŭ la hungara laboristaro 
ne rekonsciiĝos kaj protestos kontraŭ la 
brutala ekspluatado, tiam la tuta lando 
estos forvendita kaj ĉarlatanoj, novkolo- 
niistoj, kaptos la potencon kaj ekregos. 
Ili subpremos ĉiun, kiu kuraĝos malfer- 
mi la buŝon por protesti pro la malbonaj 


vivkondiĉoj. Tiu ĉi vojo kondukos al 
plena renverso kaj falo en la abismon 
pro la kripligo de la homa animo. 

Eble la bildon pri nia estonto mi 
skizas tro nigre, sed ni devas vidi nian 
situacion per reala okulvitro, ne lasante 
nin misgvidi per rozkoloraj promesoj 
kaj allogoj de la rapidega riĉiĝo. La 
kapitalismo ĉiam trovas manieron brem- 
si la plenan socialan egalecon inter la 
homoj kaj fari malamikecon por ke la 
diversaj popoltavoloj disiĝu unu de la 


alia. 

Ŝajne tio Ĉi sukcesas en Hungario 
kaj la laboristaro ne havas rajton por 
trovi hejmon en ĉi lando. Ĉu tio Ĉi estas 
la okcidenttipa demokratio ? 


Adalberto 

LIBERECANA 
ERAKCIO DE 
SAT. 





pluraj protestmo- 
vadoj, finfine 
kvar leĝoj de 
1972 oficiale 
mastrumas tiun 
procedon. Inter 
tiuj organizoj, 
kiuj batalis, elsta- 
ris la Liberecana 





LA RAJTO ABORTI AŬ NE? 


n multaj landoj - precipe tiuj, kiuj 
Es sub' la katolika influo, 

daŭras severaj bataloj pri la rajto 
mem decidi pri aborto. En Usono 
ekzemple, la aktivuloj de la movadoj 
PRO-LIFE (Pro-vivo) ne hezitas detrui 
klinikojn, murdi kuracistojn. Kontraŭ 
tiuj mezepokaj moroj la aktivuloj de la 
movadoj PRO-CHOICE (Pro-elekto) 
devas konstante sin gardi. 
En Francio, dum jardekoj, (post iu leĝo 
voĉdonita en 1920) la memvola aborto 
estis malpermesita - kaj sub la influo de 


movado, kies pluraj aktivuloj estis per- 
sekutitaj de la tribunaloj. 

Malgraŭ la fakto ke estas leĝe permesi- 
te aborti laŭ precizaj kriterioj, parto de 
la franca opiniaro ne akceptas tiun situa- 
cion kaj organizas regule kvazaŭ-mili- 
tistajn atakojn de klinikoj kie estas eble 
aborti sub kuracista kontrolo. De tempo 
al tempo la atakoj de tiuj »sturmo- 
taĉmentoj«, kiuj konsistas el integristaj 
katolikoj, estas malebligataj de grupoj 
de kontraŭmanifestaciantoj. 

Tiel okazis inter alie en 1996 kun la par- 








toprenoj de multaj membroj de la 
C.N.T. (franca anarko-sindikatista kon- 
federacio). Pro tio aperas regule en la 
gazeto »Le Combat Syndicaliste« (La 
sindikatista batalo - monata organo de 
C.N.T.), artikoloj kiuj komentas tiujn 
eventojn. Unu el ili (N? de aprilo 1996) 
precize reliefigis la rolon de iu franca 
deputitino, s-ino Christine Boutin, kiu 
grandparte gvidas la politikon de tiuj 
fanatikaj grupoj. S-ino Boutin, post 
legado de tiu artikolo, sentis sin ofendi- 
ta kaj procesis kontraŭ tiu gazeto sub la 
preteksto de misfamigo. 
La proceso okazis en la Justicpalaco de 
Parizo, la 17-an de januaro 1997, kaj la 
tribunalo decidis ke la leĝa respondecu- 
lo de tiu gazeto, nia kamarado Ivo 
Peyraut (prezidanto de la P.K. de SAT) 
tute ne kulpis pri misfamigo. Inverse la 
deputitino estis kondamnita pagi... la 
proces-elspezojn ! 
Ekster la anekdota aspekto de tiuj even- 
toj, la batalo daŭras ! 

Libere 











na Frakcio de SAT 


lu legis por vi..| RAPORTO DE LA FAKGRUPO PRI ORIENTA 
EŬROPO DE FAU 
(Libera Laborista Unuiĝo) 


iun Ĉi dosieron ricevis la 
| partoprenintoj de la XX- 
a kongreso de ILA, 


pasintan — decembron en 


Madrido. Pro duobla kaj bonvena motivo mi ĝin recenzas, ĉar 
ĝi estas verkita en Esperanto, do montras al la ILA-membraro 
la utilecon de sennacieca lingvo kaj ĉar temas pri liberecanaj 
kaj anarkosindikatismaj grupoj kiuj aperis post la disfalo de la 


Finfine la kuraĝaj popoloj de orienta Eŭropo 


senigas sin je la monstro... 


toj, grupoj, ktp. .. 


Ĉu jen la fino de 
iliaj ĉagrenoj ? 


muro en Orienta Eŭropo, ĝi montras al ni bonegan manieron 
por utiligi la lingvon en la kampo de la sociaj luktoj. 
ebligas al ni bonegan propagandadon por E-o en niaj sindika- 





i nun 


Se iu interesiĝas pri la temo, 
bonvolu peti ekzempleron, 
aldonante almenaŭ unu 
respondkuponon kaj danku 
al FAU pri ties trafa inicia- 
to. Sur la lasta paĝo aperas 
la listo de SAT-perantoj. 
Dekkvin paĝoj, kun fotoj 
kaj kontaktadresoj, tra kiuj 
oni informas pri diversaj 
grupoj de orienta Eŭropo 
kaj la diversaj laboroj kaj 
agadoj kiujn FAU faris kun 
aŭ por ili. 

Kontaktadreso : 

c/o Freie Kultur Aktion 
e.V., im A-Landen, 
Rathenower Str. 22 
DE-10559 BERLIN 
Tel. /Telekopiilo: 
3946167. 

Retpoŝto: 
faublQanarch.free.de 


030- 

Via 
OPINIOJ 





Pri la enhavo 
respondecas la 
aŭtoroj mem ! 








Tute ne amuzis min la aserto de Petro 


Levi, laŭ kiu la komunisma idealo estas 
supozinde komuna al preskaŭ ĉiuj SAT- 
anoj. Knedas min la diablo se mi 
troviĝas inter tiuj »preskaŭ ĉiuj« (supo- 
zeble mi ne estas la sola, kiu rifuzas la 
aneksadon). Kial ne tutsimple aserti, ke 
ni estas preskaŭ ĉiuj komunistoj ? ! Sed 
mi memoras, ke en unu el la laborkunsi- 
doj de la S. Peterburga kongreso, Petro 
diris, ke li ne vidas diferencon inter libe- 
recanoj kaj komunistoj. Ĉu vi deziras 
ekskluzivan informon? Dum la venonta 
kongreso, li aliĝos al la anarkiista frak- 
cio ! Ne, mi ne estas (kia ajn estas la 
senco, etimologia aŭ ne) komunisto, kaj 
mi estas eĉ anti, kontraŭ komunisma. 
Estas la ideoj kaj estas la faktoj. »La 
faktoj estas obstinaj« diris fama komu- 
nisto. Ili montris kaj montras, ke komu- 
nismo ne povis, ne povas ekzisti sen 
apogiĝi sur mallibereco kaj mallibero, 
sur perforto, malrespekto de la homaj 
rajtoj, mallibera esprimado, sur menso- 
go. Tiu etoso okazis aŭ okazas en 
Sovetunio, en Ĉinio (kvankam famko- 
nata esperantista Ĉina revuo mensoge 
laŭdas la tiean reĝimon), en Serbio, en 
Kubo, en iuj Afrikaj landoj. Ĉiuj komu- 
nistoj, kiuj trafis la potencon (kaj nun 
arkivoj permesas malkovri la veron 
longtempe neitan de komunistaj partioj) 
iĝis inter la plej grandaj krimuloj por 
gardi la postenon kaj sukcesigi sian 
idealismon. Ili mensogis-as (ĉiu scias, 
ke la esprimoj »paroli lingvon el ligno«, 
»glutigi kolubrojn«, »glate glatigi ofen- 
dojn« fontas en la komunismaj kutimoj), 





perfidis, murdis, detruis korpojn kaj 
mensojn, malfeliĉigis tutajn popolojn. 
Estis kaj estas. Multaj el ili naskigis, 
naskigas faŝismajn, dekstre-ekstremajn 
grupojn aŭ partiojn, kaj mafion. Kiam 
ilia rego falas, ne estas eksterordinare 
vidi, unu apud la aliaj, komunistoj, 
dekstraj ekstremistoj, mafiuloj, preskaŭ 
brako en brako manifestacii sur la stra- 
toj por kontraŭi la mizeron, kiun ili nas- 
kis. Ili povas ŝanĝi la nomon de siaj par- 
tioj au de siaj gazetoj, ne plu nomiĝi 
komunista partio, aŭ aldoni I, aŭ E al la 
siglo, la ideologio restas la sama kaj 
nepre entenas tiujn virtualajn malvir- 
tojn. Mi opinias, ke trikapa hidro mina- 
cas la homaron : komunista, faŝista, 
kapitalista hidroj. 


Ferdi VINCE 





Post duhora vojaĝo aŭte, trajne, buse, 
por atingi "l'Alliance Francaise" 
(Instituto por la instruado de la franca 
lingvo en eksterlando), kiu situas je la 
alia flanko de Melburno, 40 km for de 
mia hejmo, mi nur havis la deziron 
momente eskapi la 409C temperaturon 
de tiu februara mateno kaj retrovi sufiĉe 
da forto cele al revena vojaĝo. Mi deci- 
dis rigardi ĉu estas unu el tiuj mallong- 
daŭraj ekspozicioj. Enirante la ĉambron 
mi ekvidis, meze de ĝi, grandajn tabulo- 
jn kun fotoj kaj klarigantaj tekstoj sub la 
titolo "Centre Culturel Jean-Marie 
Tjibaou" (Kultura centro Jean-Marie 
Tjibaou). Tjibaou ! Nomo aŭdita en 


radio kaj vidita sur la unua paĝo de 
ĵurnalo ĉiutage, komence de okdekaj 
jaroj kaj por mi ligita al vortoj kiel 
tumulto, ribelego, perforto... Dum mi 
staris mense konfuzita pro invado de 
nenetaj memoraĵoj, iu virino trankvile 
sidis en angulo. Ŝia aspekto sendube 
revelis ŝian Kanakan devenon. Marie- 
Claire Tjibaou, la edzino de Jean-Marie. 
Per fiera, memfida kaj samtempe serena 
voĉo, ŝi klarigis ke honore al la ideoj de 
Jean-Marie Tjibaou malfermiĝos kultur- 
centro en 1998 sur okhektara tereno de 
la Tina duoninsulo, donita al tiu projek- 
to de la Komunuma konsilantaro de 
Noumea en 1991. Tiu centro, kies arki- 
tekturo emfazas la rilatojn inter la 
Kanakoj kaj la tero, celas disvastigi la 
nunan Kanakan kulturon kaj proponi 
renkontiĝlokon al ĉiu kulturoj kaj aparte 
al la Pacifika regiono. 
Estos bela sukceso, kiam neniu plu 
dubos, ke eĉ nun eblas vivi Kanake, ke 
malgraŭ la provoj detrui ilin - en 1909, 
Alberti skribis ke la nombro de Kanakoj 
estas malkreskanta kaj ke ili verŝajne 
estos tute malaperintaj post tridek jaroj - 
la popolo kaj ties kulturo bone fartas 
(muziko, teatro, pentrado, skulptado, 
ktp). La interesoj de la diversetnaj gru- 
poj tiel malsamas ke ĝis nun neniu 
aŭdacis starigi la atenditan referendu- 
mon pri la politika estonteco de la insu- 
loj. Ni esperu ke danke al tiu centro ne 
nur la diverskulturaj aroj de 
Novkaledonio finfine interkonatiĝos kaj 
ne plu vivos flank-al-flanke, sed kune, 
kaj ke ankaŭ la cetero de la mondo mal- 
kovros ĝis nun kaŝitan parton de sia 
heredaĵo. 
Al mia demando, Marie-Claire Tjibaou 
respondis ke Esperanto ne estas unu el 
la trideko da lingvoj uzataj sur la insu- 
loj, ke ŝi eĉ neniam aŭdis pri esperantis- 
toj. Poste mi trafoliumis plurajn doku- 
mentojn (SAT-Adresaro, Pasporta 
Servo, Amikeca Reto) por trovi spurojn 
de esperantistoj tie. Sensukcese. Nur la 
kongreslibro de la Universala Kongreso 
de Seulo menciis du esperantistojn el 
Novkaledonio, enkalkulitaj kun la fran- 
coj. Sed, ĉiuj havas adreson en Francio. 
Ĉu estas aŭ ne estas esperantistoj en tiu 
parto de la mondo ? 

Franciska TOUBALE 


KELDU LA ASOCION / KUNLABORU ! 

ZEO-LIBRO APERIS 

UEA ĵus eldonis la libron 
"Monumente pri Esperanto". 
Ĝi rezultas el 30-jara labora- 
do de Hugo Rollinger, kiu 
kiel komisiito de UEA kolek- 
tis informojn pri ĉiaspecaj 
ZEO-j, t.e. Zamenhof/Espe- 
ranto-objektoj : stratoj, pla- 
coj, parkoj, pontoj, kons- 
truaĵoj, skulptaĵoj, ŝipoj, eĉ 
asteroidoj. Rŭllinger registris 
entute 1044 ZEO-jn en 54 
landoj de 5 kontinentoj. Tiu 
tasko postulis de li ne nur 
zorgeman administradon sed 
ankaŭ multe da persistemo, 
inventemo kaj detektiva 
kapablo. Ankaŭ lia libro 
enhavas ne nur laŭlandan lis- 
ton de ZEO-j kun indiko pri 
la loko kaj la jaro de la ekes- 
to, sed ankaŭ artikolojn, kiuj 
atentokapte rakontas kolor- 
plenajn historiojn de multaj 
el ili. La 111-paĝa abunde 
ilustrita libro estas redaktita 
de Thomas Bormann. "Mo- 
numente pri Esperanto" 


kostas 18 NLG kaj aĉeteblas 
ĉe UEA kaj aliaj libroservoj. 
Inf.: uea(Qinter.nl.net 





2-A SIMPOZIO PRI 
RILATHISTORIO INTER 
JAPANIO KAJ KOREIO 
Tiu ĉi dua simpozio sekvas la 
unuan kiu okazis lastjare en 
Seulo. La simpozio celas 
kunkonstrui komunan kom- 
prenon pri la rilafhistorio per 
diskutado en Esperanto. Ĉi- 
foje ĝi okazos en Kobe, 
Japanio kaj ni kunlaboros 
loĝante kune kaj tiel espe- 
reble, ne nur seriozaj diskuta- 
doj sed ankaŭ senĝenaj kuna- 
muziĝoj, kuntrinkadoj kaj 
babiladoj pli kontentigos la 
partoprenantojn. Plie ni ha- 
vos malfermitan parton por la 
ĝenerala publiko, kie la 
koreaj kaj japanaj fakuloj 

prelegos kun traduko. Kvan- 
kam laŭ la titolo temas pri 
Japanio kaj Koreio, ni volon- 
te bonvenigas ankaŭ neko- 
reanojn kaj nejapanojn, 
ekzemple ĉinojn kaj tajvana- 
nojn kiuj havas intereson. 
Dato : '97.8.29.ven; 18:00-- 
8.31.dim. 15:00 : 2 noktojn 
kaj 3 tagojn. Loko : Studenta 
Junulara Centro en Koobe 
(Koobe Gakusei 'Scinen 
Senter), urbo Koobe, guber- 
nio Hyoogo; Yamada-tyo 3- 
1-1, Nada-ku, Koobe-si, 657 
japanio. Tel. 078-851-2760, 
fakso: 078.821.5878. Tri 
minutojn norden piede de 
stacio. Rokkoo de linio 
Koobe de Fervojo Hankyu. 
Kotizo:20,000 enoj por japa- 
noj kaj 9,000 enoj por 
neloĝantoj en Japanio. La 
kotizo inkluzivas manĝojn, 
gastadon, bankedon, doku- 
mentojn por la simpozio. 
Cetere atendataj estas viaj 
monhelpoj por partoprenon- 





toj nejapanaj. 

Organizas: Esperanto-grupo 
por komuna lernolibro pri 
historio. Aŭspicias Studenta 
Junulara Centro en Koobe, 
Kansaja Ligo de Esperanto- 
Grupoj. 

Temo : "Azia Pacifika Milito 
kaj memoro pri ĝi" 

Pri tiu temo, unuaj raportan- 
toj povas prepari sian rapor- 
taĵon, prefere utiligante par- 
tojn en la libro "Historio de 
Japanio — kaj Koreio": 
Enkonduko. Ni atendas 5 aŭ 
6 raportantojn, te. 5 aŭ 6 
subtemojn same kiel en la 
lasta simpozio. Kiel subte- 
moj estas jenaj proponoj: l) 
Kiel ŝajnis tenoo en. sia 
tempo en invaditaj aziaj lan- 
doj ? 2) Armea konsolvirino 
kaj perforta trenado. 3) 
Politiko de tenoo-anigo. 
Bonvolu sin anonci. Krome 
estas propono diskuti pri tiu 
aktiva agado de la liberalis- 
ma histori-vida grupo. 


Sabate (97.08.30) 13:30- 
16:30 en la sama loko : 

El Koreio, profesoro So 
Gilsu de Universitato Soky- 
ong, direktoro de Kogu-ryo- 
Instituto prelegos pri "Kian 
efikon ankoraŭ postlasas la 
japania kolonia regpolitiko 
en la korea popolo kaj kiel 
klopodas koreoj mem por 
kuraci sin de tiu efiko?" 

El Japanio, profesoro Mizuno 
Naoki el Instituto pri 
Prihoma Scienco en 
Universitato Kyoto prelegos 
pri : Japania kolonia regado 
kaj Azia Pacifika Milito", kie 
li analizos kian aspekton 
havis Japania kolonia regado 
en sia fino kaj kiel rilatas tio 
kun tiu milito. 

Aliĝu al : NISIO Tutomu 
kata, Takadono 4-13-3, 
Asahi-ku, Oosaka-si, 535 
Japanio. Tel: 81-(0)6-958- 
2503. Fakso:81-(0)6-958- 
2504. Rete: NBGO2407(Qnif- 
tyserve.or.jp 

OKK: 
Prezidanto : Hermann Schmid 


Adreso : Esperanto-Press Augsburg, Hermann Schmid, Waterloostrasse 21, DE-86165 Augsburg, 
Telefono el eksterlando : - 39.821.792835 ; el Germanio : 0821 / 792835 -- 488149 
Poŝtkonto : Hermann Schmid, Sonderkonto 86356 NeusiiB. Postgiramt Miinchen Kto-nro 56 99 93-808 (Bank-kodo 700 100 
80) por 70a kongreso de SAT 1997 - Augsburg. 


KONGRESKOTIZOJ 
SAT-membro 

SAT-geedzoj 

SAT-gejunuloj 

Gasto 

Gast-geedzoj 

Infanoj (ĝis 15 j) ne pagas la kotizon 


ĝis 1997.06.15 poste 
124.-DEM = 1090 pli 
206.-DEM en ĉiuj 
66.-DEM kategorioj 
176..DEM 
246.-DEM 


La supre menciitaj kotizoj (kategorio A) validas por la partoprenantoj el la landoj de Eŭropo ne sube menciitaj kaj el Aŭstralio, Israelio, 
Japanio, Kanado, Usono, Korea Respubliko, Sudafriko. 

La partoprenantoj el CZ, HU, PL, SK, SI (kategorio B) ĝuas 30 96 rabaton. 
La partoprenantoj el AL, BG, RO, eksa SU, eksa YU krom SI kaj ĉiuj afrikaj, amerikaj kaj aziaj landoj krom supre menciitaj (kategorio 


C) ĝuas 50 96 rabaton). 


La aliĝilon bonvolu peti ĉe la adreso de la O.K.K. 





PROVIZORA PROGRAMO DE LA 
70-A KONGRESO DE SAT 


Sabato 2.8.97: Alveno kun akcepto. 
Post la vespermanĝo : 
Interkona vespero. 

Dimanĉo 3.8.97: 

- 10h00 - Solena malfermo 

-14h00  - Urba rondveturado 

- 16h30 - Akcepto ĉe urbestro 

-20h00 — - Muzika vespero 

Lundo 4.8.97: 

- 9h00 - Laborkunsido 

-14h00 -SAT-funkciuloj kaj aktivuloj 

-16h00 - LEA-Komitato 

-18h00 —- Liberecanoj 

-20h00 — - Diskuto kun sindikatistoj 

Mardo 5.8.97 : 

- 9h00 - Laborkunsido 

- 14h00 - Duontaga ekskurso 

-20h00 — - Internacia koncerto 

Merkredo 6.8.97 : 

- 9h00 - Tuttaga ekskurso 

-20h00 — - Lumbildoj 

Ĵaŭdo 7.8.97 : 

- 9h00 - Laborkunsido 


- 14h00 - Duontaga ekskurso 
- 20h00 - Akademio de Esperanto (d- 
ro Bormann, prezidanto de AdE). 


Vendredo 8.8.97 : 
- 9h00 - Laborkunsido 

- Forumo 
-14)00  -TANEF 
-15h00 - Liberecanoj 

- Komunista frakcio 
- 16h00 — - Sennaciistoj 

- Sindikatistoj 
-20h00 — - Teatra vespero 
Sabato 9.8.97 : 

- Foriro 





Estas antaŭviditaj jenaj prelegoj : 
- Sociala Eŭropo 
- Mondigo de la ekonomio 
- Omaĝo al kamarado Lanti 
- Evoluo de kontraŭkoncipaj meto- 
doj 
kaj ankoraŭ kelkaj aliaj. 

noviĉ (YU); 102. S. Stojlikoviĉ 
(YU); 103. R. Miljakoviĉ (YU); 
104. S. Buzinover (RU); 105. V. 

(RU); 107. W. Brandenburg 
(DE); 108. M. Brandenburg 

O Renkontiĝo de esperantistaj familioj oka- 
zos en la urbo Savudrija, Kroatio, de la 26-a de 
julio ĝis la 2-a de aŭgusto 1997. La tuta progra- 
mo estas preparita por infanoj kiuj en siaj hej- 
moj praktikas Esperanton. Tie ili povos ludi kaj 
amikumi kun diverslandaj samaĝuloj kaj sam- 
lingvuloj. La gepatroj estas petataj prepari kaj 
partopreni en la programo. Restos ankoraŭ 
sufiĉe da tempo por ke ankaŭ la plenkreskuloj 
amuziĝu. Ĉiujn informojn petu de : Familio 
Tiŝljar, Stubiĉka 75, HR-10000 ZAGREB, 
Kroatio. Tel.: 4-385.1.328.2265., fakso: 
1385.1.481.01.52. 

O 2-a Internacia E-Feriado kun Folkloro 
okazos en la plej ĉarma pola montaro Pieniny de 
la 1-a ĝis la 15-a de septembro 1997, Vi kona- 
tiĝos kun loka folkloro kaj libere povos prezen- 
ti tiun de via regiono. Ĉiujn informojn petu de : 
Pola Esperanto-Asocio, Rondo en Kroŝcienko, 
str. Kingi 6, PL-34-450 Kroŝcienko n!Dun, 
Pollando. 

O Japana Esperanto-Korespondo-Servo 
konstante akceptas koresponddezirojn kun japa- 
noj. Skribu unuope al ĝi: KLEG, Sonehigasi 1- 
11-46-204, Toyonaka-si 561, Japanio. 

O La 29-a Korea Kongreso de Esperanto 
okazos de la 25-a ĝis la 26-a de oktobro 1997 en 
la antikva urbo Kyongju. Kyongju estis la ĉefur- 
bo de la dinastio Shilla dum milo da jaroj kaj en 
ĝi troviĝas amaso da historiaj konstruaĵoj, tem- 
ploj kaj pluraj artaj monumentoj. Post kiam 
Shilla unuigis la duoninsulon en 676, la urbo 
disvolviĝis en unu el ĉefaj kulturcentroj de la 
mondo. Kyongju estas konata kiel "senmura 
muzeo", ĉar ĉiupaŝe troviĝas trezoroj kaj histo- 
riaĵoj. 

Petu informojn al; Korea Esperanto-Asocio, 
C.P.O. 4258, Seulo 100-642, Koreio. Interrete 
:keast(DOsoback.nm.kr; 

TTT-paĝo: http:laistar.kotel.co.kr/~espero/kea 

O Internacia Renkontiĝo de Esperantistaj 
Naturamikoj okazos en norda regiono de 
Ĉeĥio, en la t.n. Triangulo - proksime al la land- 
limoj kun Germanio kaj Pollando. Informas : 
Esperanto, M. Jira, Mechova 8132, CZ-46604 
Jablonec n. N., Ĉeĥio. 

